Çdokush ka nevojë për një trajner.
Nuk ka rëndësi nëse jeni basketbollist
lojtar tenisi, gjimnast
apo loje letrash brixh.
(të qeshura)
Trajnerja ime e brixhit, Sharon Osberg,
thotë se ka me shumë foto të pjesës së prapme të kokës së saj
se çdokush në botë. (Të qeshura)
Më fal, Sharon. Le të fillojmë.
Të gjithë kemi nevojë për njerëz që na japin vlerësime.
Kështu ne përmirësohemi.
Fatkeqësisht, ka një grup njerëzish
që pothuajse nuk merr vlerësime sistematike
për t'i ndihmuar ta bejnë më mirë punën e tyre,
dhe këto njerëz
kanë një nga punët më të rëndësishme në botë.
E kam fjalën për mësuesit.
Kur unë dhe Melinda mësuam
sesa pak vlerësime të vlefshme marrin pjesa më e madhe e mësuesve,
u habitëm.
Deri kohëve të fundit, mbi 98 përqind e mësuesve
marrin vetem 1 fjale si vlerësim:
E kënaqshme.
Nëse gjëja e vetme që do të më thoshte trajneri im i brixhit
do të ishte "kënaqshëm",
nuk do të kisha më shpresa për t'u përmirësuar.
Si do ta dija unë cila ishte më e mira?
Si do ta dija çfarë po bëja ndryshe?
Sot, rajonet po riorganizojnë
mënyrën sesi mësuesit vlerësohen,
por gjithësesi ne vetë nuk i japim pothuajse asnjë reagim
për t'i ndihmuar në përmirësimin e praktikave të ndjekura prej tyre.
Mësuesit tanë meritojnë më shumë.
Sistemi qe ndjekim sot nuk është i drejtë për ta.
Nuk është e drejtë për studentët,
dhe është duke e vënë në rrezik udhëheqjen globale amerikane.
Kështu pra sot dua të flas rreth mënyrës sesi mund të ndihmojmë të gjithë mësuesit
të pajisen me mjete për përmirësimin që ata duan dhe meritojnë.
Le të fillojmë duke kërkuar kush ështu duke e bërë mirë punën.
Mirë, fatkeqësisht nuk ka tabela me renditje ndërkombëtare
për sistemin e vlerësimit të mësuesve.
Kështu që kërkova në vendet
ku studentet performojne mirë akademikisht,
dhe pashë çfarë po bejnë ata
për t'i ndihmuar mësuesit të përmirësohen.
Duke marrë në konsideratë renditjet për aftësinë e të lexuarit,
SHBA nuk është e para.
Ne nuk jemi as ndër 10 të parët.
Ne konkurojmë me Islandën dhe Poloninë për vendin e 15të
Tani, ndër të gjitha vendet
që ia dalin më mirë se SHBA në të lexuar,
sa nga ata kanë një sistem formal
për t'i ndihmuar mësuesit të përmirësohen?
Njëmbëdhjetë nga 14.
SHBA është renditur e 15ta për të lexuarin,
por jemi të 23tët në shkencë dhe të 31tët në matematikë.
Kështu pra, ka vërtet një fushë në të cilët renditemi afersisht të parët,
dështimi në dhënien e ndihmesës
për zhvillimin e aftësive të mësuesve tanë.
Le të hedhim një sy drejt performuesit më të mirë akademik:
provinca e Shanghait, Kinë.
Tani, ata renditen të parët në të gjithë tabelën,
në lexim, matematikë dhe shkencë,
dhe një nga çelësat e suksesit të jashtëzakonshëm për Shanghain
është mënyra sesi mësuesit ndihmohen të përmirësohen vazhdimisht.
Ata kanë bërë të mundur për mësuesit më të rinj
të kenë shansin të vëzhgojnë mësuesit mjeshtër gjatë punës.
Ata kanë grupe studimi javore,
ku mësuesit mblidhen së bashku dhe flasin rreth ecurisë së punës.
Ata madje i kërkojnë çdo mësuesi të observojë
dhe të japë vlerësime mbi kolegët e tij.
Ju mund të pyesni, pse një sistem i tillë është kaq i rëndësishëm?
Kjo ndodh sepse ka shumë variante
në profesionin e të dhënit mësim.
Disa mësues janë shumë më efektivë sesa të tjerët.
Në fakt, ka mësues në të gjithë shtetin
të cilët i ndihmojnë studentët e tyre të kenë përmirësime të jashtëzakonshme.
Nëse mësuesi mesatar i ditëve të sotme
do të bëhej po aq i mirë sa ata mësues,
studentët tanë do të mahnitnin pjesën tjetër të botës.
Kështu pra, kemi nevojë për një sistem që t'i ndihmojë mësuesit tanë
të jenë po aq të mirë sa më të mirët.
Si do të ishte një sistem i tillë?
Mirë, për ta gjetur, fondacioni ynë
ka punuar me 3,000 mësues
në krahina në të gjithë vendin
në një projekt të quajtur Matja e Mësimdhënies Efektive
Vendosëm mbikqyrës për të parë video
të mësuesve në klasë
dhe për të vlerësuar ata në një gamë praktikash.
Për shembull, a i bënin ata studentëve
pyetje sfiduese?
A gjenin mënyra të shumta për të shpjeguar një ide?
Gjithashtu, studentët plotësuan një pyetësor, me pyetje si,
"A e di mësuesi juaj
kur klasa e ka kuptuar mësimin?"
"A mësoni ju si t'i korrigjoni gabimet tuaja?"
Dhe rezultatet ishin shumë ngacmuese.
Së pari, mësuesit që dolën mirë në këto vëzhgime
kishin rezultate më të mira me studentët.
Kjo na tregon se po bejmë pyetjet e duhura.
Dhe së dyti, mësuesit pjesmarrës ne program na treguan
se këto video dhe pyetësorë për studentët
ishin mjete shumë të dobishme diagnostikimi,
sepse tregonin pjesët specifike
ku ka vend për përmirësim.
Dua t'ju tregoj se si duket kjo pjesë filmi nga MET
në aksion.
(Muzikë)
(Video) Sarah Brown Wessling: Mirëmëngjes të gjithëve
Le të flasim rreth asaj çfarë do bëjmë sot.
Për të filluar, do të bejmë një rishikim kolektiv, në rregull?
Një ditë rishikimi kolektiv, dhe qëllimi ynë në fund të mësimit
është që ju të jeni të aftë të vendosni
nëse keni lëvizje për të vërtetuar në esetë tuaja, apo jo.
Emri im është Sarah Brown Wessling.
Jam mësuese e gjuhës angleze
në shkollën e mesme Johnston në Johnston, Iowa.
Drejtohu te dikush që ke afër.
Tregoji se çfarë mendon ti se kam ndërmend kur flas rreth levizjeve për tu vërtetuar. Unë flas për --
Mendoj se ka një ndryshim për mësuesit
midis abstraktit se si ne e shohim praktikën tonë
dhe realitetit konkret të saj.
Në rregull, dua t'ju lutem të më jepni fletët tuaja.
Unë mendoj se video na ofron
një gradë të caktuar të realtitetit
Ti nuk mund të hedhësh poshtë çfarë po sheh në një video,
dhe ka shumë për të mësuar nga ajo,
dhe ka shumë mënyra me anë të të cilave ne mund të rritemi
profesionalisht pasi i shohim.
Unë kam vetëm një kamer dhe një tripod të vogël
dhe kam investuar në këtë lente të vogël me kënd të gjërë.
Në fillim të mësimit, unë thjesht e vendos në lartësi
në fund të klasës. Nuk kap një pamje perfekte.
Nuk kap çdo detaj të vogël të asaj çka po ndodh.
Por unë mund të dëgjoj zërat. Mund të shoh mjaftueshëm.
Dhe jam në gjendje të mësoj shumë nga ajo.
Ka qenë vërtet një mjet i thjeshtë
por i fuqishëm në vetë reflektimin tim.
Në rregull, le të hedhim një sy tek më e gjata në fillim, ok?
Sapo mbaroj me regjistrimin, unë e vendos në kompjuter,
dhe më pas e shqyrtoj dhe i hedh një sy.
Nëse nuk i shkruaj gjërat, unë nuk i mbaj mend.
Kështu shënimet janë pjesë e proçesit tim të të menduarit,
dhe zbuloj se çfarë po shoh ndërkohë që shkruaj.
Vërtet e kam përdorur këtë për rritjen time vetjake
dhe për reflektimin tim personal mbi strategjinë e mësimdhënies.
dhe metodologjinë dhe menaxhimin e klasës,
dhe të të gjitha aspekteve të ndryshme në klasë.
Jam e kënaqur që e kemi zhvilluar edhe më përpara këtë proçes
kështu mund të krahasojmë se çfarë funksionon dhe çfarë jo.
Mendoj se video nxjerr në pah
kaq shumë mbi brëndësinë tonë si mësues
në mënyrë që të na ndihmojë të mësojmë dhe kuptojmë,
dhe më pas të ndihmojmë komunitetet më të mëdha të kuptojnë
se me çfarë ka të bëjë kjo punë kaq komplekse.
Mendoj se është një mënyrë për të ilustruar
gjera të cilat nuk mund t'i mbajë një plan mësimor
gjëra të cilat nuk mund t'i gjejmë në një standart,
madje dhe gjëra që ndonjëherë nuk mund t'i përçojë
një libër mësimor.
Në rregull, të gjithë, kalofshi një fundjavë të shkëlqyer.
Do të shihemi më vonë.
[Çdo klasë mund të dukej e tillë]
(Duartrokitje)
Bill Gates: Një ditë, do të dëshironim që çdo klasë në Amerikë
të dukej e tillë.
Por prapë ka shumë punë për të bërë.
Diagnostikimi i fushave ku mësuesi duhet të përmirësohet
është vetëm gjysma e betejës.
Gjithashtu ne duhet t'i japim mjetet për të cilat kanë nevojë
për të vepruar ne diagnostikimin.
Nëse mësoni se keni nevojë të përmirësoni
mënyrën sesi shpjegoni thyesat,
ju duhet të jeni të aftë të shihni një video
të personit më të mirë në botë duke shpjeguar thyesat.
Kështu pra ndërtimi i sistemit të plotë të vlerësimit
dhe përmirësimit të mësuesve nuk do të jetë i lehtë.
Për shembull, unë njoh disa mësues
të cilëve nuk i pëlqen menjëherë ideja
e një kamere në klasë.
Kjo është e kuptueshme, por eksperienca jonë me MET
sugjeron se nëse mësuesit ia dalin mbanë,
të mbledhin video në klasat e tyre,
dhe zgjedhin mësimet qe duan për t'i paraqitur,
shumë nga ata do të jenë të gatshëm të marrin pjesë.
Ndërtimi i këtij sistemi do të kerkojë gjithashtu
një investim të konsiderueshëm.
Fondacioni ynë vlerëson se ai mund të kushtojë
deri në pesë bilion dollarë.
Ky është një numër i madh, por nëse e vendosim në perspektivë,
është më pak se dy përqind
se ajo çka shpenzohet çdo vit për rrogat e mësuesve.
Impakti tek mësuesit do të ishte fenomenal.
Më në fund ne do të kishim një mënyrë se si t'i jepnim atyre vlerësimin,
si dhe mënyrat se si të veprojnë mbi të.
Por ky sistem do të kishte
një ndikim edhe më të rëndësishëm për vendin tonë.
Do të na vendoste në rrugën e sigurt
ku studentët tanë do të merrnin një edukim të shkëlqyer
do të gjenin një karrierë përmbushëse dhe shpërblyese,
dhe do të kishin mundësinë të jetonin ëndrrat e tyre.
Kjo jo vetëm do të na bënte një vend më të suksesshem.
Do të na bënte gjithashtu më të drejtë dhe një të vetëm, në të njejtën kohë.
Më emocionon mundësia
për t'i dhëne të gjithë mësuesve tanë perkrahjen që ata duan dhe meritojnë
Shpresoj dhe ju gjithashtu.
Faleminderit.
(Duartrokitje)